*Online olvasásóra interaktív feladatokkal 2. osztályosoknak*

**Búcsúzik a nyár**

**1. Séta a mezőn**

Ha van lehetőséged rá, tegyél egy sétát a mezőn! Gyűjts vadvirágot, és köss belőle csokrot! Ha erre nincs lehetőséged, akkor tegyél egy virtuális sétát az *Ősz eleji séta a mezőn* című videofilm segítségével.

***Ősz eleji séta a mezőn***

<https://www.youtube.com/watch?app=desktop&v=kMM4MMZ7ZdU>

A *Szeptemberi séta* című tankockán nyár végén, ősszel nyíló mezei virágokat láthatsz, ám nem mindegyik növény szerepelt a filmben. Kattints rá egyenként a képekre (klikkeléssel a képek nagyíthatóak), és próbáld meg kitalálni a növény nevét! A kép jobb felső sarkában levő i-betűre kattintva láthatóvá válik a név, így ellenőrízheted, hogy jól tippeltél-e.

***Szeptemberi séta***

<https://learningapps.org/watch?v=p9tou8e5c21>

Nézd végig újra a képeket, és emlékezz vissza a filmre! Szerinted a képen látható növény szerepelt a filmben? A kép alatti üres négyzetbe beírhatod a tippedet (Igen/Nem). Majd a pipára kattintva ellenőrizheted, hogy jól emlékeztél-e.

**2. Virágszereplők**

Melyik az a három növény, amelyik nem szerepel a filmben? Keresd meg a szöveggyűjteményedben, és olvasd el a róluk szóló meséket:

* Zelk Zoltán: *A pipacs és a búzavirág*
* Kányádi Sándor: *Világgá ment a nyár*

Olvasás után oldd meg a *Virágszereplők* című tankocka feladatait.

***Virágszereplők***

<https://learningapps.org/watch?v=pb83wza2n21>

**3. Ugráló esőcseppek**

Végül olvasd el a szöveggyűjteményből Kalász Márton *Zápor* című versét! Majd egészítsd ki a verset a *Zápor-iskola* című tankockán, és oldd meg a *Zápor-kvíz* feladatait.

***Zápor-iskola***

<https://learningapps.org/watch?v=pxkahova321>

***Zápor-kvíz***

<https://learningapps.org/watch?v=pu3j1nmqn21>

Ha készen vagy, biztosan jól fog esni egy kis ugrálás! Menj le az udvarra, rajzolj fel a járdára vagy a földre egy ugróiskolát, és végezd el a videofilmen látható feladatokat.

Jó ugrálást!

***Ugróiskola Lorkával***

<https://www.youtube.com/watch?v=qHuVU55FB5o>